
Pripravljeni na vse: opolnomočenje skupnosti za krizne razmere

Trajanje: april 2025 – maj 2026

Izboljšati pripravljenost prebivalcev Spodnje Savinjske doline (SSD) na naravne nesreče in podnebne spremembe ter zmanjšati njihovo ranljivost s spodbujanjem znanj, veščin in trajnostnih praks. Opolnomočiti lokalne prebivalce, zlasti ranljive skupine, za proaktivno in samozavestno ravnanje v kriznih situacijah ter izboljšati socialno kohezijo, medsebojno sodelovanje pri trajnostnem razvoju lokalnih skupnosti. Projekt naslavlja vse večjo izpostavljenost prebivalcev SSD posledicam podnebnih sprememb in naravnih nesreč. Z izobraževalnimi, ozaveščevalnimi in praktičnimi aktivnostmi krepi znanje prebivalcev o samozaščitnem ravnanju, spodbuja vključevanje ranljivih skupin in prostovoljstvo ter gradi na povezovanju sektorjev. Posebna pozornost je namenjena trajnostnim rešitvam, kot so digitalna orodja, prilagojena gradiva za ranljive skupine in praktične demonstracije za izboljšanje pripravljenosti. Projekt združuje lokalno znanje, inovativne pristope in široko partnerstvo za krepitev  pripravljenosti prebivalcev SSD na podnebne izzive in naravne nesreče ter spodbuja trajnostni razvoj celotne skupnosti.

Predvidene aktivnosti projekta:
· organizacija delavnic in demonstracijskih ukrepov ob različnih nesrečah
· uvedba spletne platforme z informacijami
· priprava potrebnih gradiv, prilagojenih tudi za ranljive skupine (infografike, zvočna gradiva, video posnetki).
· Kampanja “PRIPRAVLJEN/A SEM” za ozaveščanje in spodbujanje aktivnega sodelovanja.
· sodelovanje na lokalnih prireditvah za promocijo rezultatov projekta in aktivnega vključevanja (stojnice).
Skupna vrednost operacije je 27.939,19 EUR, znesek sofinanciranja EKSRP znaša 22.351,35 EUR. Partnerji pri izvedbi operacije so Občina Žalec, ZD Žalec, Razvojna agencija Savinja, EKOCI.

